รัฐบาลรวยจากหวยเท่าไร และชาติใดบ้าหวยกว่าไทยบ้าง
สีหน้าของหลายคนตอนบ่าย 3 ของวันที่ 1 และ 16 ของทุกเดือนอาจดูเหงาๆ จากอาการที่เรียกว่า หวยกิน แต่ก็ไม่คิดที่จะล้มเลิกความคิดที่จะซื้อมันหวยที่อยู่กับสังคมไทยมานาน จนกลายเป็นพฤติกรรมการเสพติดของหลายคนที่จะต้องซื้อเพื่อเพิ่มความหวังในชีวิต แต่ใครจะไปรู้ว่าความหวังเล็กๆ ที่คนไทยซื้อเป็นประจำเดือนละ 2 ครั้ง จะเป็นรายได้มหาศาลให้กับรัฐบาลรัฐวิสาหกิจผู้นำด้านรายได้แผ่นดินสะสมถ้ามองจริงๆ แล้ว หวย หรือ ลอตเตอรี่ สำหรับคนที่ไม่ได้ อิน อาจถือเป็นสิ่งมัวเมาหรือการพนัน หากมองลึกๆ แล้ว สิ่งนี้แหละที่สร้างประโยชน์มากมายให้กับประเทศชาติ จากที่ THE STANDARD ได้คุยกับ อาจารย์ธนวรรธน์ พลวิชัย กรรมการสำนักงานสลากกินแบ่งรัฐบาล และผู้อำนวยการศูนย์พยากรณ์เศรษฐกิจและธุรกิจ มหาวิทยาลัยหอการค้าไทย เปิดเผยว่า สำนักงานสลากกินแบ่งรัฐบาลเป็นรัฐวิสาหกิจที่มียอดเงินนำส่งรายได้แผ่นดินสะสมประจำปีงบประมาณ 2560 (เดือนตุลาคม 2559 ถึง กันยายน 2560) นำมาเป็นอันดับที่ 1 ด้วยจำนวนเงิน 30948 ล้านบาท ตามมาด้วยบริษัทพลังงานขนาดใหญ่อย่าง บริษัท ปตท. จำกัด (มหาชน) 26278 ล้านบาท การไฟฟ้าฝ่ายผลิตแห่งประเทศไทย 21660 ล้านบาท ธนาคารออมสิน 13118 ล้านบาท และการไฟฟ้าส่วนภูมิภาค 11384 ล้านบาท ตามลำดับถ้าจะย้อนไปดูราคาของหวยตามราคาหน้าสลากดูจริงๆ แล้ว จะอยู่ที่คู่ละ 80 บาท เงินจำนวนนี้แบ่งเข้ารัฐบาลคู่ละ 72.80-74.40 บาท ซึ่งใน 1 งวดมีการจำหน่ายสลากทั้งหมด 37 ล้านใบต่องวด จะเป็นเงินเข้ารัฐบาลต่อ 1 งวดอยู่ที่ 2752800000 บาท หรือ 2 พันกว่าล้านบาท ซึ่งไม่น่าแปลกใจเลยที่สำนักงานสลากกินแบ่งรัฐบาลจะเป็นรัฐวิสาหกิจที่มียอดเงินนำส่งรายได้แผ่นดินสะสมนำมาเป็นอันดับที่ 1สเปนออกสลากทุก 5 นาทีประเทศของเราที่มีการออกสลากเดือนละ 2 ครั้ง บางคนก็กระวนกระวายใจจะแย่อยู่แล้ว แต่ถ้าคอหวยไปอยู่ประเทศเหล่านี้ที่เรากำลังจะพูดถึง อาจจะหัวใจวายเลยก็เป็นได้ เมื่อสำรวจความถี่ในการการออกสลากกินแบ่งของประเทศต่างๆ ทั่วโลก ประเทศไทยอาจไม่ได้ บ้าหวย อย่างที่คิด เพราะหลายประเทศเล่นหวยแบบจริงจังกว่าเรามากมาย ตัวอย่างเช่น ประเทศสเปนที่ออกสลากทุกๆ 5 นาที ส่วนมาเลเซียและญี่ปุ่นมีหวยออกสัปดาห์ละ 6 วัน ฟิลิปปินส์สัปดาห์ละ 5 วัน ฝรั่งเศสสัปดาห์ละ 3 วัน ประเทศเพื่อนบ้านของเราอย่างลาวยังออกเดือนละ 3 ครั้ง และสหรัฐอเมริกาก็มีทุกวัน ยกเว้นรัฐฮาวาย แต่ในหลายประเทศก็ไม่มีการจำหน่ายลอตเตอรี่เลย โดยเฉพาะประเทศมุสลิม สำหรับคอหวยในไทยอาจคิดว่าหวยนั้นมีประเภทเดียว (ไม่รวมหวยใต้ดิน) อย่างที่เห็นกันตามแผง แต่ในปี พ.ศ. 2543 ณ เมืองกลาสโกว์ประเทศสกอตแลนด์ มีการประชุมใหญ่ของสมาคมสลากกินแบ่งโลก (World Lottery Association: WLA) ที่เกิดขึ้นครั้งแรก ว่าด้วยเรื่องประเภทของสลากกินแบ่ง โดยนับจากพื้นฐานความนิยมที่เล่นกันในบรรดากลุ่มประเทศต่างๆ ทั่วโลก องค์กรนี้แบ่งประเภทของสลากทั้งหมดออกเป็น 5 ประเภท ได้แก่สลากแบบธรรมดา (Conventional Lottery) เป็นสลากที่ตัวผู้เล่นเองจะไม่สามารถเลือกหมายเลขที่ต้องการได้ จะต้องทำการซื้อในจำนวนมากจึงจะมีโอกาสถูกมากขึ้น แต่เนื่องจากหมายเลขเองก็จะมีอยู่จำกัดตามจำนวนสลากที่พิมพ์ออกมาเท่านั้น ซึ่งหวยประเภทนี้ก็คือหวยที่เราเห็นๆ กันในประเทศของเรานั่นเอง แต่ละประเทศจะมีการกำหนดวันออกที่ไม่เหมือนกันสลากลอตโต (Lotto)ผู้เล่นมีโอกาสในการเลือกซื้อสลากหมายเลขใดก็ได้ หรือจำนวนเท่าใดก็ได้ แล้วแต่ความประสงค์ที่จะต้องการซื้อ โดยมีวิธีการเล่นดังต่อไปนี้สลากแบบรู้ผลทันที (Instant Lottery)เมื่อผู้เล่นทำการเล่นสลากเบอร์ใดก็ตาม ณ ตอนนั้น ก็จะได้รับทราบผลการออกรางวัลทันทีที่เล่นเสร็จ การเล่นแต่ละครั้งตัวสลากเองจะถูกพับทบไปมาหลายครั้งเพื่อปกปิดผลรางวัลที่จะออก โดยได้มีการกำหนดตัวเลขไว้ล่วงหน้าก่อนแล้ว แต่การเล่นในปัจจุบัน สลากได้รับการพัฒนาให้ทราบผลได้ทันทีว่าจะถูกหรือไม่ เนื่องจากหมายเลขที่ถูกรางวัลจะถูกพิมพ์ลงในตั๋วสลากไว้แล้ว และจะถูกฉาบด้วยฟิล์มชนิดทึบแสงกันการมองเห็นจากภายนอกอีกที การจะรู้ผลได้ ผู้เล่นจะต้องทำการใช้ขอบเหรียญขูดแถบฟิล์มทึบแสงออกเท่านั้นสลากตัวเลข (The Numbers Game)มีทั้งสลากประเภทแบบเลือก 3 ตัวเลข และสลากประเภทแบบเลือก 4 ตัวเลข ซึ่งวิธีการเล่นสลากแบบ 4 ตัวเลข จะมีวิธีการดังต่อไปนี้ คือ ให้ตัวผู้เล่นทำการเลือกหมายเลขใดก็ได้ตามแต่ตัวเองต้องการ ตั้งแต่ 0000-9999 จากนั้นให้เลือกรูปแบบที่จะทำการเล่น เช่น แบบถูกต้องทั้งตัวเลขและตำแหน่ง (Straignt) แบบถูกต้องเฉพาะตัวเลข แต่ตำแหน่งสลับกัน (Box) แบบถูกเฉพาะตัวเลขคู่หลัง (Back Pair) ขั้นตอนต่อมาคือการเลือกวันที่และจำนวนเงินที่จะเล่น พร้อมทั้งทำการกรอกข้อมูลต่างๆ เหล่านั้นลงบนแบบฟอร์ม (Betting Ship) หลังจากนั้นก็รอฟังผลการออกรางวัลสลากกีฬา (Toto)รูปแบบของสลากกีฬานั้นมีลักษณะเหมือนกับการทายผลการแข่งขันกีฬา ส่วนวิธีการเล่นนั้นต้องอาศัยโชค ดวง และประสบการณ์ของตัวผู้เล่นเองเป็นหลัก ตัวผู้เล่นเองจะต้องมีความรู้ความชำนาญ หมั่นติดตามข่าวสารของวงการกีฬา ไม่ว่าจะเป็นในเรื่องของข้อมูลที่เป็นหลักข้อเท็จจริง หรือบทวิจารณ์จากผลการแข่งขันในแต่ละครั้งในช่วงเวลาที่ผ่านมาของกีฬานั้นๆ ซึ่งทั้งหมดก็เปรียบได้กับว่าเป็นเครื่องมือในการประกอบการตัดสินใจในการเล่นแต่ละครั้งเรื่องหวยๆ อยากเล่นก็เล่นไปเถอะ ถ้าเล่นอย่างมีสติ เล่นแล้วไม่เดือดร้อนใครรวมถึงตัวเอง เล่นให้มีความหวังในชีวิตขึ้นมานิดหน่อย ให้เป็นค่าขนม แต่ขนาดเรื่องความรักเจ็บ 2-3 ครั้งยังไม่ชิน แล้วเรื่องของหวยก็ไม่รู้อีกกี่ครั้งถึงจะชินอ้างอิง:
สำนักงานสลากกินแบ่งรัฐบาล เป็นรัฐวิสาหกิจที่มียอดเงินนำส่งรายได้แผ่นดินสะสมประจำปีงบประมาณ 2560 (เดือนตุลาคม 2559 ถึง กันยายน 2560) นำมาเป็นอันดับที่ 1 ด้วยจำนวนเงิน 30948 ล้านบาทเมื่อสำรวจความถี่ในการออกสลากกินแบ่งของประเทศต่างๆ ทั่วโลก ประเทศไทยอาจไม่ได้ บ้าหวย อย่างที่คิด เพราะหลายประเทศเล่นหวยแบบจริงจังกว่าเรามากมายประเทศสเปนมีการออกสลากทุกๆ 5 นาที ส่วนมาเลเซียและญี่ปุ่นมีหวยออกสัปดาห์ละ 6 วัน ฟิลิปปินส์สัปดาห์ละ 5 วัน ฝรั่งเศสสัปดาห์ละ 3 วัน